Allikabänd

Allikabänd on eesti folkansambel, mis loodi 2010. aastal Tartus. Ansamblit aitas esimesel aastal juhendada Meelis Olev, aastatel 2011–2013 oli juhendaja Kertu Rein. 2016. aastast juhendab ansamblit folkmuusik Toivo Sõmer. Algul neljaliikmeline ansambel on kasvanud seitsmeliikmeliseks. Allikabändi repertuaari kuuluvad regilaulud, uuemad rahvalaulud, töötlused ja ka omaloomingulised palad. Esimestel tegevusaastatel esineti peamiselt lasteaedades ja koolides, ainus avalikku tähelepanu pälvinud kontsert anti teatrifestivalil "Savilind" aastal 2010. Esimesed suuremad esinemised toimusid Viljandi pärimusmuusika festivali vabalaval aastatel 2011 ja 2012, samuti kontserdisarja Unustatud mõisad raames Tammistu mõisas Tartu lähedal. 2012. aastal võeti esimest korda osa ka Võru folkloorifestivalist ja anti ühiseid jõulukontserte koos noortekollektiiviga Singelus ja ansambliga Midrid. 2013. aastal esines ansambel esimest korda Narvas, andes ühiskontserdi sealse folklooriansambliga Suprjadki. 2013. aasta suvel osaleti ka Hiiu folgil. 2014. aastal osaleti festivalil "European Song Festival 2014" Eesti esindajana. Koostöös Tartumaa Rahvakultuuri Keskseltsiga korraldas bänd 5.–10. juulil 2015 Tartus pillilaagri erivajadustega täiskasvanutele. Laagris õpetati akordioni, parmupilli, plokkflööti, ksülofoni, kitarri, väikekannelt. Laagris osalesid pilliõpetajatena Kulno Malva, Priit Moppel, Toivo Sõmer ja Anneli Vilbaste. Õpetati ka rahvatantsu ja arendati lauluoskust – juhendajad Merje Malkki ja Triin Sünter. Pärast seda on pillilaagreid peetud igal aastal. Regilaulutube on Tartus korraldatud juba aastast 2008, aastast 2015 korraldab neid bändi liige Veronika Sõstar. Need toimuvad kord kuus laupäeviti Tartus Eesti Rahva Muuseumis. Kõigil osalejatel on võimalus regilaule hästi tundva inimese eeslaulmisel tasuta laule kuulata, kaasa laulda ja õppida. Vartan Arutjunov – laul, löökpillid Aile Bergmann – laul, akordion Hermo Hodanjonok – laul Margus Kosarev – laul, väikekannel, rütmipillid Maarja Maria Känd – laul, rütmipillid Renee Logberg – laul, väike kannel, löökpillid Veronika Sõstar – kannel, plokkflööt, laul Esinemine Lätis festivalil Etnonakts 2017 Kontsert festivalil Hiiu folk Kassari saarel 2016 Esinemine Liepājas festivalil Līvas ciema svētki 23. mail 2015 Esinemine Alūksne piirkonnas üritusel Stāsti par radošajiem malēniešiem 8. novembril 2014 Esinemine European Song Festivalil Stockholmi kontserdimajas 2. mail 2014 Sõbrapäeva kontsert Tartus Genialistide klubis 14. veebruaril 2014 Vaimse tervise päev Tartus Tasku kaubanduskeskuses 10. oktoobril 2013 Heategevuskontsert Pahkla Camphilli küla heaks Pärnu-Jaagupis 26. juulil 2013 Kontsert Hiiu folgil Kärdlas 20. juulil 2013 Osalemine Võru laulupeol Uma pido 1. juunil 2013 Kontsert festivalil Regiöö Tartus 17. mail 2013 Vastlapäeva esinemine koos ansambliga Suprjadki Narvas 12. veebruaril 2013 Jõulukontsert koos ansambliga Midrid Viljandis 28. detsembril 2012 Jõulukontsert noortekollektiiviga Singelus 17. detsembril 2012 Esinemine Viljandi pärimusmuusika festivali vabalaval juulis 2012 Esinemine Võru folkloorifestivali vabalaval 13. juulil 2012 Allikabändi tuluõhtu Tartu Ülikooli aulas 13. detsembril 2011 Esinemine Viljandi pärimusmuusika festivali vabalaval 29. juulil 2011 1.–3. mail 2014 osales Allikabänd lauluvõistlusel European Song Festival 2014 Eesti esindajana. See oli ansambli esimene välisesinemine. Festivalil osalemiseks korraldas ansambel kontserdisarja Aitame Allikabändi Rootsi, mille raames toimus kolm annetuspõhist kontserti Genialistide klubis, Tartu Ülikooli aulas ja Mustpeade majas Tallinnas. Palju abi saadi ka Hooandjast. Festivali võitis Portugali esindaja. Allikabänd sai mitu aukirja. 2. mail 2015 andis ansambel kõigile toetajatele tänukontserdi Tartus Genialistide klubis. Edasi on bänd esinenud mitmel üritusel ka Lätis. 2014. aasta lõpus osaleti Alūksne piirkonnas üritusel Stāsti par radošajiem malēniešiem, seejärel esineti ka Alsviki koolis. 2015. aasta mais võeti osa festivalist Līvas ciema svētki, mis toimus Liepājas ning millega tähistati linna sünnipäeva. 29. augustil 2017 osales Allikabänd Lätis festivalil Etnonakts 2017. Festival toimub Aluksne lähedal Ermani mõisas (Hermannshof). Ansambel esines seal kontserdiga ning mängis ka simmanil tantsijatele. Festivali peakorraldaja on läti etnomuusik Uģis Prauliņš, kes on ühtlasi ka mõisa omanik. ""AITAME ALLIKABÄNDI ROOTSI – sõbrapäevakontsert"". www.genklubi.ee. 14.02.2014. Originaali arhiivikoopia seisuga 24.09.2015. Vaadatud 30.08.2015. ""REMINDER: The European Song Festival 2014: ORGANISE YOUR NATIONAL CONTEST!"". www.easpd.eu. Originaali arhiivikoopia seisuga 23.09.2015. Vaadatud 30.08.2015. Allikabändi koduleht Allikabänd YouTube'is Allikabänd Facebookis Allikabändi lätikeelne veebileht Puuetega inimesi oodatakse suvel pillilaagrisse. Tartu Postimees 4. mai 2018 Lauldes vestmine lummab pimedat tüdrukut Tartu Postimees 26. september 2016 intervjuu pillilaagrist Kuku raadios 7. juuli 2015 Puuetega inimesed saavad minna pillilaagrisse, Tartu Postimees 14. juuni 2015 Līvas ciema svētkos muzikālajā Līvas upē plūdīs XVIII Latvijas tautas mūzikas svētki YouTube'i video: Kuidas Allikabänd Rootsi kuningriigis käis Kontsert Rootsis, kus osales ka Allikabänd Allikabänd tänab kontserdiga ja otsib uusi elamusi Tartu Postimees, 30. aprill 2015. Allikabändi saab Saaremaal heinakuus uuesti näha. Meie maa, 19.05.2014. Saaremaa muuseum pakub muuseumiööl tõusvaid tähti. Saarte Hääl, 15.05.2014. Eestit esindab sel aastal puuetega inimeste Eurovisioonil Allikabänd ETV "Ringvaade", 15.04.2014. Aidakem Allikabändi esimesele välisreisile! Õhtuleht, 3.04.2014. Allikaband kogub raha sõiduks puuetega inimeste eurovisionile Õhtuleht, 31.03.2014. Allikabänd kogub kontserdiga sõiduraha Tartu Postimees, 12.02.2014. Aasta vabatahtlik veab bändi Tartu Postimees, 4.12.2013. Livonijas Miķeļdienas gadatirgus un balle valka.lv 30.09.2013 Valgas toimuv Mihklilaat üllatab laulukonkursi ja kõrvitsate paraadiga Delfi, 25.09.2013. Allikabänd Hiiu folgil 2013 VIDEO esinemisest Suprjadkiga Эстонская Масленица (Vastlapäev) в Нарвском замке. На Масленицу «Супрядки» дадут благотворительный концерт Postimees, 12.02.2013. Eriline ansambel toob Tartust külakosti Sakala, 26.07.2012. Allikabänd Võru folgil 2012 Emadepäeval esineb ERMis ansambel Allikabänd erm.ee 9.05.2012. Allikabänd loodab koostööd teiste Eesti ansamblitega ETV "Puutepunkt", 4.12.2011. Allikabänd vallutab uusi südameid Postimees, 15.11.2011.